Yle-maksu saattaa tulla perheille kalliimmaksi budjettimallilla - Kotimaa - Uutiset - MTV.fi
Yle-maksu saattaa tulla perheille kalliimmaksi budjettimallilla
Kotimaa Julkaistu 19.03.2010 10:38 (Päivitetty 21.03.2010 19:42)
Puolueet kiistelevät nyt siitä, otetaanko Yle-maksu suoraan valtion budjetista vai lähetetäänkö jokaiselle taloudelle erillinen mediamaksu eli Yle-maksu. Yle-maksua valmistelleen Lintilän työryhmän laskelmien mukaan budjettimalli saattaa kuitenkin tulla perheille jopa sata euroa kalliimmaksi kuin suoraan perittävä Yle-maksu, jonka suuruudeksi on suunniteltu 175 euroa per asuntokunta (yhteen maksuun osallistuvat kaikki samassa osoitteessa asuvat yli 18-vuotiaat).
Jos Yleisradion rahoitus otettaisiin budjetista, näyttäisi vaihtoehtoja olevan kaksi: veronkorotus tai lisärahoituksen hankkiminen budjettiin "jostain".
Tässä Lintilän työryhmän esimerkkilaskelma siitä, kuinka paljon budjettimallin Yle-rahoitus tulisi yksittäisille talouksille maksamaan, jos veroa korotettaisiin 0,5 prosenttia
Verotuksen tuloluokat ovat vuoden 2010 verotuksessa seuraavat (verotettava ansiotulo):
1) 15 200 - 22 600 €
2) 22 600 - 36 800 €
3) 36 800 - 66 400 €
4) 66 000 -
Lintilän ryhmän mukaan budjettimalli tulisi näillä tuloluokilla maksamaan seuraavasti (kiinteä Yle-maksu olisi 175 euroa):
1) Alimman luokan tulonsaajille noin 80-113 euron maksu/jokainen henkilö, joka saa palkkaa.
2) Toisessa tuloluokassa maksu olisi noin 113-184 e/henkilö.
3) Kolmannessa tuloluokassa maksu olisi 184-332 e/henkilö.
4) Ylimmässä tuloluokassa maksu olisi noin 332-500 e/henkilö (Tässä 500 euroa on laskettu 100 000 euron vuosituloilla).
Tuoreessa Aamulehden kyselyssä joka toinen suomalainen kannattaa Yleisradion rahoittamista valtion budjetista. Taloustutkimuksen tekemässä kyselyssä suoraan perittävää Yle-maksua piti parhaana mallina vain 17 prosenttia vastaajista.
Euroopassa budjettimallin valinnut vain kaksi maata: Luxemburg ja Vatikaani.
Lue Setä Arkadin blogi: Lindén päästi Ylen farssiksi: budjetissa se Yle vasta hintoihinsa tulee
Ahtaajien Facebook-värväys herättää kannatusta ja raivoa Yhteiskunnan vahinko kansan lakkotukea tärkeämpää
Burger Kingin parkkipaikalla syntyi vauva – seuraavana päivänä sama toistui: "Aina sanotaan, ettei salama iske kahdesti samaan paikkaan"
lifestyle 13:45
Haluatko litteämmän vatsan? Lopeta heti näiden ruokien syöminen
Salomäki säkenöi syksyn avauspelissä: "Yritän unohtaa viime kauden"
Ensitreffit-sulhanen avaa häämatkan tapahtumia MTV:lle: ”Puhuimme liiankin avoimesti”